Teppe Barley - jute og ull i naturlige nyanser Barley er et håndvevd teppe fra det svenske merket Layered, laget i India med tradisjonell Punja-teknikk. Teppet er laget av 70 % jute og 30 % ull, og finnes i fire fargevarianter og seks størrelser – fra løpere på 75 × 240 cm til store gulvtepper på 300 × 400 cm. Barley kan også lages på mål. Design og særpreg Navnet Barley – det engelske navnet på kornarten bygg – peker til jutens naturlige, kornaktige fargetone. Jute forbindes ofte med et grovt, rustikt uttrykk, men i Barley-teppene fremstår juten mykere og mer harmonisk. Når teppene veves, bruker håndverkerne bruker et tungt, kamlignende redskap for å presse garnet tett sammen i den tradisjonelle Punja-teknikken, noe som gir teppet en tett, arkitektonisk struktur og en teppehøyde på hele 14 mm. Resultatet er en tett vevd overflate som likevel har tydelig, følbar dybde. OsloDecos vurdering Vi liker Barley fordi det bryter litt med det forventede jute-uttrykket – det er tettere og mer solid enn mange andre jutetepper og nnslaget av ull gir en fin varme og mykhet. Det fungerer godt i stue og spisestue, som en base som tåler daglig bruk uten å bli slitent i uttrykket. Vi liker også fargene: Bone White er lyst, fresht, elegant og samtidig naturlig. Sage er en nydelig varm grønnfarge som er nydelig til eikegulv. Chestnut og Burgundy er begge lune farger som vil gi et hvert rom god varme. Passer godt hvis du: – ønsker et naturmaterialteppe med tydelig struktur og tekstur – liker en jordnær fargepalett med et snev av eleganse – trenger et slitesterkt teppe til stue eller spisestue Kanskje ikke riktig valg hvis du: – ønsker et teppe du kan vaske eller som tåler mye fukt – har behov for en helt jevn, lav flatvevd overflate (Barley har en del høyde og struktur) Materialer Barley er vevd av 70 % jute og 30 % ull, med en varp i 100 % bomull som gir stabilitet og formfasthet over tid. Jutefiberen bidrar med tyngde og en robust overflate, mens ullen tilfører varme og en mykere følelse under føttene. Teppet er håndvevd i India og er GoodWeave-sertifisert, noe som garanterer rettferdige arbeidsforhold og at det ikke er brukt barnearbeid i produksjonen. Fargene kan variere noe avhengig av lys og omgivelser – Kom gjerne innom oss og lån med deg en prøve dersom du vil være helt sikker på farge og tekstur før du bestiller full størrelse. Om Layered Layered er et svensk designhus med røtter i Stockholm. De kombinerer skandinavisk designtradisjon med håndverksteknikker som krever tid og dyktighet – noe vi setter stor pris på i en tid der mye tekstilproduksjon går motsatt vei.